



Z A P I S N I K
s  3. sjednice Vijeća Mjesnog odbora HRELIĆ,
održane dana 17.08.2021.
u objektu mjesne samouprave Ul. Svetog Mateja 93,
s početkom u 18,00 sati



NAZOČNI ČLANOVI VIJEĆA:
Marina Havidić, Danijela Krpan, Zrinka Kunić, Miljenka Plazonić Bogdan, Marinko Orešković


Predsjedava:  Miljenka Plazonić Bogdan, predsjednica Vijeća.

Zapisnik vodi: Danijela Krpan



	Predsjednica konstatira da su nazočni svi članovi Vijeća te otvara 3. sjednicu Vijeća Mjesnog odbora.

USVAJANJE ZAPISNIKA

	Vijeće jednoglasno prihvaća tekst zapisnika 2. sjednice Vijeća MO Hrelić, održane 07.07.2021.

USVAJANJE DNEVNOG REDA

Na prijedlog predsjednice, Vijeće jednoglasno utvrđuje



 DNEVNI RED:


1. Izvješće Mandatnog povjerenstva o mirovanju mandata za Denisa Magličića
2. Prijedlog zaključka o izvješću Mandatnog povjerenstva o mirovanju mandata  članu Vijeća Mjesnog odbora Hrelić i početku obnašanja dužnosti zamjenika člana Vijeća
3. Prisega člana vijeća – Marinko Orešković
4. Prijedlog odluke o izmjeni Odluke o naknadi predsjednicima, potpredsjednicima i članovima vijeća gradskih četvrti i vijeća mjesnih odbor
5. Izjašnjavanje o potrebi domara MO Hrelić – skrb o prostorima mjesne samouprave Odluka o izmjenama i dopunama Odluke o davanju u zakup i na drugo korištenje površina javne namjene6.
6. Dogovor o rasporedu dežurstava i sjednica te komunikaciji s građanima s ciljem boljeg informiranja i uključivanja građana
7.   Lista prioritetnih komunalnih aktivnosti za 2021. za MO Hrelić
8.   Pitanja, prijedlozi i obavijesti



Ad 1. Izvješće Mandatnog povjerenstva o mirovanju mandata za Denisa Magličića

Predsjednica Mandatnog povjerenstva, gđa. Danijela Krpan, podnosi

I Z V J E Š Ć E
o mirovanju mandata članu Vijeća Mjesnog odbora Hrelić  i početku obnašanja dužnosti zamjenika člana Vijeća


I.

A) Mandatno povjerenstvo utvrđuje da DENIS MAGLIČIĆ, iz Zagreba, Draganići 4, izabran s kandidacijske liste Hrvatska demokratska zajednica – HDZ, Hrvatska socijalno- liberalna stranka HSLS, Hrvatska stranka umirovljenika - HSU, s danom 07. srpnja 2021. godine, stavio mandat u mirovanje.

	B)  Sukladno članku 14. Odluke o izborima članova vijeća gradskih četvrti i članova vijeća mjesnih odbora (Službeni glasnik Grada Zagreba 4/13, 5/17, 7/17, 2/19, 28/20 i 8/21) kandidacijska lista Hrvatska demokratska zajednica – HDZ, Hrvatska socijalno- liberalna stranka HSLS, Hrvatska stranka umirovljenika – HSU dostavila je Odluku  o zamjeni člana Vijeća Mjesnog odbora Hrelić, te su za zamjenika člana Vijeća odredili MARINKA OREŠKOVIĆA.


II.

	Mandatno povjerenstvo predlaže Vijeću da donese Zaključak o mirovanju mandata člana Vijeća Mjesnog odbora Hrelić i početku obnašanja dužnosti zamjenika člana Vijeća


MARINKA OREŠKOVIĆ	 HRVATSKA DEMOKRATSKA ZAJEDNICA – GDZ
		                         HRVATSKA SOCIJALNO-LIBERALNA STRANKA – HSLS
				 HRVATSKA STRANKA UMIROVLJENIKA - HSU



Ad. 2. Prijedlog zaključka o izvješću Mandatnog povjerenstva o mirovanju mandata  članu Vijeća Mjesnog odbora Hrelić i početku obnašanja dužnosti zamjenika člana Vijeća

Vijeće MO Hrelić jednoglasno donosi



Z A K LJ U Č A K
o izvješću Mandatnog povjerenstva o mirovanju mandata članu 
Vijeća Mjesnog odbora Hrelić 
i početku obnašanja dužnosti zamjenika člana Vijeća



1. Prima se na znanje izvješće Mandatnog povjerenstva o mirovanju mandata člana Vijeća Mjesnog odbora Hrelić i početku obnašanja dužnosti zamjenika člana Vijeća.

2. Dana 07. srpnja 2021. započinje mirovanje mandata članu Vijeća Mjesnog odbora Hrelić DENISU MAGLIČIĆU.

Dana 07. srpnja 2021. MARINKO OREŠKOVIĆ započinje s obnašanjem dužnosti zamjenika člana Vijeća.

3. Ovaj će zaključak biti objavljen na oglasnoj ploči u sjedištu Mjesnog odbora Hrelić.



Ad 3. Polaganje prisege – Marinko Orešković
Član Vijeća Marinko Orešković izgovara riječ „Prisežem“ nakon pročitanog teksta prisege.
(Potpisani tekst prisege člana Vijeća prilaže se ovom zapisniku).

Ad 4. Prijedlog odluke o izmjeni Odluke o naknadi predsjednicima, potpredsjednicima i članovima vijeća gradskih četvrti i vijeća mjesnih odbora

Predsjednica Vijeća iznijela je i obrazložila odluku o izmjeni Odluke o naknadi predsjednicima, potpredsjednicima i članovima vijeća gradskih četvrti i vijeća mjesnih odbora. Članovi Vijeća iznijeli su svoje komentare te većinom od 3 glasa za, 1 glas suzdržan i 1 glas protiv donijeli 


ZAKLJUČAK
o davanju mišljenja na Prijedlog odluke o izmjeni Odluke o naknadi predsjednicima, potpredsjednicima i članovima vijeća gradskih četvrti i vijeća mjesnih odbora
  
1. Vijeće MO Hrelić daje pozitivno mišljenje na Prijedlog odluke o izmjeni Odluke o naknadi predsjednicima, potpredsjednicima i članovima vijeća gradskih četvrti i vijeća mjesnih odbora.

2. Ovaj Zaključak dostavlja se Vijeću Gradske četvrti Novi Zagreb – istok.


Ad 4. Izjašnjavanje o potrebi domara MO Hrelić – skrb o prostorima mjesne samouprave

Predsjednica predlaže da se u prostorijama MO Hrelić zadrži domar koji je i dosad obnašao taj posao, isti kao i za MO Dugave i Gradski ured za mjesnu samoupravu Novi Zagreb - Istok. Prostorije MO Hrelić su dio većeg prostora koji zbog puno stanara treba imati domara.
Obzirom da nitko od novih članova Vijeća nema potrebne informacije o radu domara, gospođa Marina Havidić, prema svojim dosadašnjim saznanjima, iznosi da je domar umirovljenik koji je do sada i čistio prostorije.
Nakon obrazloženja gđe. Havidić, Vijeće jednoglasno donosi

ZAKLJUČAK
o potrebi za radom domara

1. Vijeće MO Hrelić smatra da u prostoru postoji potreba za radom domara i predlaže da se zadrži već postojeći.
2. Vijeće istovremeno traži informaciju koja su sve zaduženja domara, kao i o modelu komunikacije s njim.
3. Ovaj Zaključak dostavlja se Vijeću Gradske četvrti Novi Zagreb – istok.


Ad 5. Odluka o izmjenama i dopunama Odluke o davanju u zakup i na drugo korištenje površina javne namjene

Predsjednica Vijeća pojasnila je članovima na što se konkretno odnosi odluka o izmjenama te koji su noviteti u odnosu na dosadašnju Odluku. Članovi Vijeća na izneseno nisu imali dodatnih prijedloga.

Ad 6. Dogovor o rasporedu dežurstava i sjednica te komunikaciji s građanima s ciljem boljeg informiranja i uključivanja građana


Predsjednica Vijeća predlaže da se unaprijed dogovori termin sjednica koji bi npr. bio određena srijeda u mjesecu, kako bi okvir i konstanta omogućili lakše planiranje obveza. Gospodin Orešković daje prijedlog da se ponude dva termina te se putem poruka dogovorimo koji nam više odgovara. Nakon rasprave i iznošenja mišljenja svih članova Vijeća dogovoreno je da će se sjednice načelno održavati drugu srijedu u mjesecu, uz podložnost promjenama i prethodni dogovor te potvrdu svih članova, a ovisno o obvezama članova Vijeća te eventualnim zahtjevima Vijeća gradske četvrti.

Gospođa Marina Havidić predstavila je način dežurstava u prethodnom sazivu. Obzirom da je cilj pojačati komunikaciju s građanima i doprijeti do što većeg broja građana, dogovoreno je da će se zadržati dežurstva jednom tjedno, od 7. rujna 2021. do daljnjeg utorkom od 18 do 19h u prostoriji MO.

Na oglasnim pločama, kojih je sveukupno 5 u kvartu, potrebno je aktualizirati informacije kako se građani mogu obratiti Vijeću. Dogovoreno je da će Zrinka Kunić i Miljenka Plazonić Bogdan napraviti vizual informativnog letka za građane, koji će sadržavati sve relevantne informacije, a izvjesit će ih na sve oglasne ploče. 
Objave o sjednicama sa dnevnim redom postavljat će se na oglasnu ploču ispred prostora mjesne samouprave. 
Građane treba usmjeravati i na mrežnu stranicu Grada Zagreba te poticati na direktan kontakt s komunalnim redarstvom. 
Do daljnjega će se za objave koristiti facebook stranica Novi Zagreb – istok, a preporuka je da mjesečno budu minimalno tri objave.
Putem telefona u uredu komunicirat će se s građanima u vrijeme dežurstva, a ostale pozive građana preuzimat će referent koji će zatim proslijediti sve informacije i upite vezane uz MO Hrelić.

Ad 7. Lista prioritetnih komunalnih aktivnosti za 2021. za MO Hrelić

Predsjednica Vijeća informira članove Vijeća što je trenutno na listi prioriteta komunalnih aktivnosti od nezavršenih aktivnosti (usvojene na razini GČ NZ Istok : http://www1.zagreb.hr/slglasnik/index.html#/akt?godina=2021&broj=110&akt=92C34D657AAECA20C12586B900267E75) te s obzirom na nadolazeći rebalans proračuna zatražila naše mišljenje o prioritetima. 
Aktualno stanje je navedeno na web stranicama (https://aktivnosti.zagreb.hr/projekti/7?cetvrtid=14&odborid=191&statusid=&pojam=).
Iz pregleda je vidljivo da nema aktivnosti u planu koje nisu ili završene ili u tijeku. 

Nisu završene (po statusu na web stranicama):
· Pripreme aktivnosti za uređenje Staro sajmište: 
Za lokaciju Staro sajmište i uređivanje parka sa šetnicom nedostaje nam dio dokumentacije kako bismo znali što još od planiranih radova nije odrađeno. Gđa Marina Havidić će svu dokumentaciju o tome koju posjeduje poslati predsjednici Vijeća, a predsjednica će do sljedeće sjednice nastojati kompletirati postojeću dokumentaciju.
· Uređivanje kolnika u ulici Jurja Denzlera 27 – 79: 
(Uređivanje kolnika u ulici Jurja Denzlera 27 – 79 je upravo dovršeno).
· Uređivanje kolnika u ulici J. Seissla od Kauzlarićevog prilaza do ulice J. Holjca: 
Uređivanje kolnika u ulici J. Seissla od Kauzlarićevog prilaza do ulice J. Holjca je također već dovršeno iako na stranicama Grada piše da su radovi u tijeku. U planu akcije naveden je puno veći iznos od utrošenog te je gđa Havidić pojasnila da je dobiveno odobrenje da će se sredstva podijeliti s MO Dugave obzirom da se radi o radovima na  lokaciji koja pripada i MO Dugave. Preostala sredstva trebala bi se preusmjeriti na radove u Hrelićkom prolazu i Havidićevoj 78 (radovi kako je navedeno u Prijedlogu prioriteta za 2021.). Obzirom da predsjednica nema dokumentaciju o tome, gđa Havidić će joj proslijediti, kako bi se imao točan uvid u situaciju i potrebne korake prema realizaciji.

Novo pristigle teme (koje nisu na listi prioriteta):
Od građana su stigle informacije o potrebi sanacije pješačkog prijelaza Sarajevska/ Jakuševačka te Draganići/ Sarajevska, zbog nemogućnosti prelaska uslijed nakupljanja velike količine vode. U koordinaciji s Vijećem gradske četvrti traže se načini kako bi to ušlo na listu prioriteta putem asfalterskog programa, a ovisno i o statusu radova na Sarajevskoj ulici. 
Predsjednica predlaže da se u kontaktu s ljudima u periodu do sljedeće sjednice izvidi postoji li još nešto što bi se moralo staviti na listu prioriteta (hitne, manje intervencije pogotovo).







Ad 8. Pitanja, prijedlozi i obavijesti

Predsjednica Vijeća iznosi da je dobila upit i o situaciji s azilantima te da nedostaju trenutne informacije o stanju u centru za azilante i planovima. Gđa Marina Havidić predlaže da se obzirom na trenutnu političku situaciju u Afganistanu te ovisno o njenom raspletu, pojačaju policijske ophodnje te da se vrati dežurstvo policije u prostore mjesne samouprave, a s ciljem zaštite građana. Dogovoreno je da tema azilanata u kvartu bude tema za sljedeću sjednicu.

Gđa Marina Havidić iznosi problematiku u Kramarićevoj ulici, gdje se nalazi ograđeni dio u vlasništvu Vodoprivrede i ne održava se te je zaraslo, a stabla, čije suhe grane dodiruju dalekovodne žice, čine potencijalnu opasnost. Obzirom na navedeno nužno je dobiti informacije o tome čija je nadležnost održavanje istog te predlaže da se ova točka stavi na dnevni red za sljedeću sjednicu, što je prihvaćeno.

Nekoliko tema je naveo sugrađanin na službeni mail, koje je kratko prenijela predsjednica, te će do sljedeće sjednice ona prikupiti dostupne informacije. Radi se o nekoliko problema uočenih oko Matunove ulice: 
- održavanje (košnja trave, uređivanje okoline i svega što ide uz to) kapelice sv. Petar i Pavel
- Kramarićeva/Matunova ulica imala je tablu za ograničenje kamiona 5 tona, zašto je maknuta?
- zašto su postavljeni kameni blokovi od Matunove do Ulice Pavleka Miškine (Spar)
- nezavršen asfalt/uređenje asfalta (kroz Kramariće do Matunove asfalt, 40cm do nogostupa raste trava).


Dovršeno u 19:38 sati.

Zapisnik izradila: 
Danijela Krpan

KLASA: 026-02/21-002/1172

Zagreb, 17. kolovoz 2021.
  
							                    Predsjednica
						                       Vijeća Mjesnog odbora

                                                                                            Miljenka Plazonić Bogdan





